Karl Lustenberger

Karl Lustenberger (født 10. oktober 1952 i Marbach) er en sveitsisk tidligere kombinertløper og skihopper som representerte SC Marbach.

Han deltok i OL i 1976 og 1980. I Innsbruck (Seefeld) i 1976 ble han nummer 19 i kombinert, i Lake Placid i 1980 ble han nummer 6 i kombinert og nummer 30 i storbakken i spesielt hopp. Han var med i VM i 1978 og 1982. I Lahtis i 1978 ble han nummer 43 av 55 deltakere i storbakken i spesielt hopp og var på det sveitsiske laget som ble nummer 7 av 10 lag i lagkonkurransen, som var prøvegren. I Oslo i 1982 var han på det sveitsiske laget som ble nummer 6 i lagkonkurransen i kombinert. Lustenberger ble nummer 25 av 42 deltakere i VM i skiflyging i Vikersund i 1977. Han vant kombinertrennet i Holmenkollen i 1979.

Karl Lustenberger har vært teknisk delegert for FIS og studentidrettsforbundet FISU. Han er æresmedlem av det regionale skiforbundet Luzerner Schneesport Verband.

 Referanser 

 Kilder 
  Karl Lustenberger – Profil og resultatoversikt hos FIS (kombinert, ikke fullstendig, besøkt 4. september 2011)
  Karl Lustenberger – Profil og resultatoversikt hos FIS (hopp, ikke fullstendig, besøkt 4. september 2011)
 Sports Reference: Karl Lustenberger  (besøkt 4. september 2011)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Skiforeningen: Vinnere av Holmenkollrennene
 Luzerner Schneesport Verband: Ehrenmitglieder (besøkt 4. september 2011)

 Eksterne lenker 

 Neo1: Intervju med Karl Lustenberger (lydfil, tysk, 11. mars 2009)

Kategori:Sveitsiske kombinertløpere
Kategori:Sveitsiske skihoppere
Kategori:Deltakere for Sveits under Vinter-OL 1976
Kategori:Kombinertløpere under Vinter-OL 1976
Kategori:Deltakere for Sveits under Vinter-OL 1980
Kategori:Kombinertløpere under Vinter-OL 1980
Kategori:Skihoppere under Vinter-OL 1980
Kategori:Kongepokalvinnere i skiidrett
Kategori:Fødsler i 1952